open-index/open-wikipedia-markdown huggingface dataset:
Tokyo Mew Mew

**Tokyo Mew Mew** () on Reiko Yoshidan tarinasta Mia Ikumin piirtämä, kaikille suunnattu shōjo-manga. Sen julkaisija on Kōdansha, joka julkaisi ensimmäisen osan vuonna 2001. Sarja on suunniteltu sopivaksi yli 10-vuotiaille. Sarjan pohjalta on tehty myös TV-anime.
Tokyo Mew Mew sisältää komediaa, draamaa, taikuutta, romanssia ja scifiä.

## Henkilöt

### Päähenkilöt

*Ichigo Momomiya (Zoey)
*Minto (Mint) Aizawa (Corina)
*Retasu (Lettuce) Midorikawa (Bridget)
*Purin (Pudding) Fong (Kikki)
*Zakuro Fujiwara (Renée)
*Berry Shirayuki

### Muut henkilöt

Masaya Aoyama (Sininen ritari, Mark & Deep Blue)

*Tasuku
*Ryou Shirogane (Elliot)
*Keiichiro Akasaka
*Masha (R2000)
*Ucha /R2003
*Ringo Akai

### Avaruusoliot

*Kisshu (Quiche) Ikitashi (sarjakuvahahmo), TV-sarjassa Kisshu
* Taruto (Tart) Ikitashi
* Pai (Pie) Ikitashi
***Deep Blue**
***The Blue Knight**

## Juoni

Ichigo, Minto, Retasu, Purin ja Zakuro joutuvat eräänä päivänä maagisen säteen kohteeksi ja kukin heistä saa jonkin uhanalaisen eläimen geenejä. Säteen takana ovat rikas lukiolaispoika Ryoo Shirogane sekä Keiichiro Akasaka, jotka palkkaavat Ichigon puolustamaan maapalloa. Ichigo joutuu työskentelemään Café Mew Mewissä, joka on myös heidän tukikohtansa, ja etsimään loput neljä kumppaniaan. Heidän työnsä on taistella avaruusolioita ja kimairoiksi muuttuneita eläimiä vastaan ja pelastaa maailma, minkä jälkeen eläimien geenien vaikutuksien pitäisi taantua, jolloin he palaavat takaisin tavallisiksi ihmisiksi. He keräävät taistelujen välissä Mew Aquaksi kutsuttua ainetta, jolla on mahdollista pelastaa suuri määrä luontoa. Ichigon suurin ongelma on, ettei hän voi kertoa ihastukselleen Masayalle olevansa mewmew.

Tokyo Mew Mew -ryhmään kuuluvat Ichigo, Mint (Minto), Lettuce (Retasu), Pudding (Purin) ja Zakura (Zakuro) sekä myöhemmin Berry. Ichigo on päähenkilö ja joukon johtaja, mutta sarjan jatko-osassa, Ichigon lähdettyä Masayan kanssa vaihto-oppilaaksi Britanniaan, Berrystä tulee uusi johtaja.
Tokyo Mew Mewin viholliset ovat Kisshu (muut nimet: Kishu, Kish, Quiche), Pai (Pie) ja Taruto (Tart).
ja St. Rose Crusaders:it

## Julkaisu
Tokyo Mew Mew -mangaa on toistaiseksi julkaistu kaiken kaikkiaan yhdeksän osaa: varsinainen sarja on seitsemänosainen ja kaksi Tokyo Mew Mew à la mode -jatko-osaa. Suomenkielisen julkaisun kustantajana toimii Sangatsu Manga.

## Vastaanotto
*[[Tähtivaeltaja]]*-lehden Toni Jerrman arvioi, että ”esiteinitytöille suunnattu ultrasöpöily” aiheuttaa kohdeyleisön ulkopuolella ”lähinnä pahaa päänsärkyä”.

## Lähteet
Rudolf Carnap

**Rudolf Carnap** (18. toukokuuta 1891 – 14. syyskuuta 1970) oli saksalainen filosofi, joka oli Wienin piirin tunnetuimpia jäseniä.

Carnap syntyi Ronsdorfissa ja opiskeli Barmenin lukiossa. Freiburgin yliopistossa hän opiskeli fysiikkaa, matemaattista logiikkaa ja filosofiaa. Aluksi Carnap oli pääasiallisesti kiinnostunut fysiikasta, mutta hänen opintonsa keskeytyivät hänen sotiessaan ensimmäisessä maailmansodassa. Sodan jälkeen Carnap jatkoi opiskelua ja kirjoitti väitöskirjansa *Der Raum* ajan ja avaruuden teoriasta. 

Vuonna 1926 Carnap muutti Wieniin saadakseen akateemisen viran Wienin yliopistossa, jossa hän tutustui ja liittyi Wienin piiriin, Moritz Schlickin johtamaan älykköjen joukkoon. Carnap ja jotkut muut piirin jäsenet tapasivat silloin tällöin Ludwig Wittgensteinin tämān ollessa Wienissä. Vuonna 1928 Carnap julkaisi teoksen *Der logische Aufbau der Welt*, jossa hän käsitteli tieteellisen tietämyksen empirististä rekonstruktiota. Vuonna 1929 hän julkaisi matemaattisen logiikan oppaan *Abriss der Logistik* ja vuonna 1930 Carnap ja Hans Reichenbach perustivat filosofisen *Erkenntnis-*aikakauslehden. Vuonna 1931 Prahan yliopisto palkkasi Carnapin luonnonfilosofian professoriksi. Carnap toimi virassa vuoteen 1935, jolloin hän muutti Yhdysvaltoihin.

Vuosina 1936–1952 Carnap toimi Chicagon yliopiston professorina. Siellä hän kiinnostui semantiikasta ja kirjoitti aiheesta kolme kirjaa 1940-luvulla. Carnap työskenteli vähän aikaa Princetonissa ennen kuin hän sai professorin viran Kalifornian yliopistosta Los Angelesissa (UCLA) vuonna 1954.

Suvaitsevuusperiaate on Carnapin tunnettu filosofinen periaate.

## Kirjallisuutta
* 

### Suomennetut teokset
* 

## Lähteet

## Aiheesta muualla
*
Timperilä

**Timperilä** on kylä Ylämaalla Lappeenrannan kaupungissa. Kylä jäi suurelta osin viime sotien rauhanteossa Neuvostoliitolle luovutetulle alueelle. Luovutettuun kylänosaan jäivät muun muassa kansakoulu, osuuskauppa, tanssilava, sekä Timperilän VPK:n talo. Luovutetun alueen pinta-ala oli noin 12&nbsp;km².
Christopher Wilson

**Christopher Wilson** (s. 1951) on brittiläinen luutunsoittaja. Hän opiskeli vuosina 1970–1972 luutun soittamista Diana Poultonin johdolla Royal College of Musicissa. Wilson debytoi vuonna 1977 ja on sen jälkeen esittänyt ja levyttänyt paljon lähinnä 1500- ja 1600-lukujen soololuuttumusiikkia. Wilson on soittanut myös duossa Shirley Rumseyn kanssa.

## Lähteet
Häsälä

**Häsälä** on ennen sotia Vahvialaan kuulunut kylä. Häsälä oli alkujaan Säkkijärven kyliä, mutta vuonna 1921 se liitettiin pari vuotta aiemmin perustettuun Vahvialan kuntaan.

Viime sotien rauhanteoissa uusi valtakunnanraja halkaisi Häsälän kylän kahtia. Suurin osa kylästä luovutettiin Neuvostoliitolle ja Suomen puolelle jäänyt osa liitettiin vuonna 1946 Ylämaan kuntaan. Luovutetulle alueelle jäi muun muassa Häsälän kansakoulu. 

## Aiheesta muualla
*Tuhottu bunkkeri Häsälässä vuonna 1942
Willem Drees

**Willem Drees**  (5. heinäkuuta 1886 – 14. toukokuuta 1988) oli hollantilaisen sosiaalidemokraattisen työväenpuolueen (Partij van de Arbeid) jäsen ja Alankomaiden pääministeri vuosina 1948&ndash;1958.

Drees syntyi Amsterdamissa, jossa hänet tunnettiin *Isä Dreesinä* (*Vadertje Drees*). Toisen maailmansodan aikana Drees kuului vastarintaliikkeen johtajiin. Sodan jälkeen hän toimi sosiaaliministerinä. Hänen pääministerikaudellaan Alankomaat toipui toisesta maailmansodasta, kolonisaatio purkautui ja nykyaikainen hyvinvointivaltio muodostui. Drees kuoli Haagissa vuonna 1988.

## Lähteet
Asian Kung-fu Generation

**Asian Kung-fu Generation** on japanilainen punkia ja muunneltua rockia soittava yhtye. Yhtyeen jäsenet ovat Gotō Masafumi (laulu, kitara), Kita Kensuke (kitara), Yamada Takahiro (bassokitara) ja Ijichi Kiyoshi (rummut).

Asian Kung-fu Generation perustettiin vuonna 1996 ja se jatkaa yhä toimintaansa aktiivisesti. Julkaistuja albumeja ovat *[[Hōkai amplifier]]* (2003), *Kimi Tsunagi Five M* (2003), *Sol-fa* (2004), *Fan Club* (2006) ja kaksi uutta kappaletta, livetaltiointeja sekä aikaisempien singlejen B-puolien kappaleita sisältävä *Feedback File* (2006). Yhtye on myös julkaissut singlejä suosituista kappaleistaan, sekä tehnyt kaksi DVD:tä: *Eizou Sakuhin-shou 1-maki* ja *Eizou Sakuhin-shou 2-maki*. Yhtye on myös julkaissut NANO-MUGEN FESTIVAL ja NANO-MUGEN FESTIVAL 2-nimiset albumit, joiden tarkoituksena on tuoda esille indie-yhtyeitä. Kummallakin albumilla on yksi Asian Kung-Fu Generationin kappale (Fanclubillekin ilmestynyt Blackout sekä Jyuni Shinhou no Yukei) ja albumien loput kappaleet ovat yhtyeiltä, jotka olivat mukana esiintymässä Nano-Mugen Festivalissa.

Asian Kung-Fu Generation julkaisi uuden levynsä vuoden 2008 maaliskuussa. Albumi kantaa nimeä World, World, World ja sisältää mm. kappaleen After Dark. World, World, World albumilla Asian Kung-Fu Generation siirtyy koko ajan melodisempaan suuntaan.

## Aiheesta muualla
*Asian Kung-fu Generation offical website
*Asian Kung-fu Generation fansite
Hiivaniemi

**Hiivaniemi** on ennen sotia Vahvialaan kuulunut kylä, jonka Suomen puolelle jäänyt osa liitettiin Lappeen kuntaan vuonna 1946. Nykyisin kylä on kuntaliitosten myötä osa Lappeenrannan kaupunkia.

Urho Kekkonen omisti ennen sotia Paarmakallio-nimisen maatilan Hiivaniemessä, mutta tila jäi  Neuvostoliitolle luovutetulle alueelle. 

## Aiheesta muualla
*Kuva: Telkjärven maisemaa Vahvialan Hiivaniemessä
Kasapanos

**Kasapanos** oli pioneeripataljoonassa palvelleen kapteeni *Kaarlo Tuurnan* vuonna 1936 kehittelemä panssarintorjunta-ase. Panosta käytettiin panssareiden lisäksi myös pesäkkeitä vastaan. 

Kasapanoksesta oli sekä tehdastekoinen että kenttäolosuhteissa koottava versio. Tehdasvalmisteinen kasapanos oli painoltaan joko kaksi, kolme tai neljä kilogrammaa.

Panoksen rakenne oli seuraavanlainen: räjähteet oli sijoitettu puisen varren päässä olevaan metallilaatikkoon, räjäytin ja sokka sijaitsivat varressa. Panoksessa käytettiin saksalaisen M/32-käsikranaatin räjäytintä.

Talvisodan aikana huomattiin nopeasti, että 1–2 kg TNT:tä oli riittävä määrä vahingoittamaan telaketjuja pahasti, jos panos räjäytettiin panssarivaunun telan alla tai vieressä. Kuuden kilon kasapanos oli riittävä tuhotakseen jokaisen sodassa käytetyn panssarivaunun, mikäli se räjäytettiin panssarivaunun moottoritilan kannella.

Helmikuussa 1940 Suomen Päämaja ilmoitti seuraavat TNT-määrät riittäviksi eri panssarivaunujen ja -ajoneuvojen tuhoamisessa:

*2 kg oli riittävä tuhoamaan 6 tonnin panssariajoneuvot (FAI, T-38)
*3 kg oli riittävä tuhoamaan 12 tonnin panssariajoneuvot (T-26, BT-7)
*4 kg oli riittävä tuhoamaan 30 tonnin panssariajoneuvot (T-28).
## Lähteet
* 
* 
## Aiheesta muualla
*WinterWar .
John Goodman

**John Stephen Goodman**  (s. 20. kesäkuuta 1952) on yhdysvaltalainen näyttelijä, joka on näytellyt muun muassa elokuvissa *[[The Flintstones – Kiviset ja Soraset]]* (1994) ja *[[Blues Brothers 2000]]* (1998). Hän saa useimmiten sivuosia, joko perheen isänä (*[[Roseanne]]*-televisiosarjassa) tai sankaripäähenkilön vähemmän koulutettuna toverina (*[[Rakkauden meri|Sea of Love]]*, *[[Kadotettu (vuoden 1998 elokuva)|Kadotettu]]*, *[[The Big Lebowski]]*). *[[West Wing]]* -televisiosarjassa hän esiintyi lyhytaikaisena Yhdysvaltojen presidenttinä. Joel ja Ethan Coen ovat antaneet Goodmanille roolin monissa elokuvistaan. 

Hän sai Golden Globe -palkinnon Roseannesta vuonna 1993.

Goodman on opiskellut Southwest Missouri State Universityssä, jonne hän pääsi jalkapallostipendillä.

## Lähteet

## Aiheesta muualla
Loukola

**Loukola** tarkoittaa seuraavia:

* Loukola eli Louko, paikkakunta luovutetulla alueella entisessä Tienhaaran kunnassa

## Sukunimi
* Kustaa Loukola (1890–1950), jääkäriluutnantti
* Toivo Loukola (1902–1984), juoksija, olympiavoittaja
Wittenberg

**Wittenberg** (virallisesti saksaksi *Lutherstadt Wittenberg*) on Saksan kaupunki, jossa Martti Luther 31. lokakuuta 1517 legendan mukaan naulasi 95 teesiä linnankirkon oveen. Wittenbergistä tuli luterilaisen uskonpuhdistuksen keskus, jonne kerääntyi oppilaita ympäri Eurooppaa. Wittenberg sijaitsee Saksi-Anhaltin osavaltiossa Elben varrella, ja se on Wittenbergin piirikunnan hallinnollinen keskus.  Vuoden 2011 väestönlaskennassa siellä oli 47&nbsp;390 asukasta.

Linnankirkossa (*Schloßkirche Wittenberg*) ovat Lutherin ja hänen työtoverinsa Philipp Melanchthonin haudat sekä taidemaalari Lucas Cranach nuoremman tekemiä uskonpuhdistajien muotokuvia. Osa Lutherin asumasta augustinolaisluostarista on entisöity ja toimii nykyään Luther-museona (*Lutherhaus*). Myös Melanchthonin talo toimii museona (*Melanchthonhaus*). Kaupungissa on lukuisia Lutherin ja Melanchthonin patsaita ja muita muistoesineitä. Lutherin ja Melanchthonin talot sekä kaupungin- ja linnankirkko kuuluvat myös yhdessä Eislebenin Luther-kohteiden kanssa Unescon maailmanperintöluetteloon.

## Tunnettuja wittenbergiläisiä
* Lucas Cranach nuorempi

## Kuvia


Kuva:Lutherstadt Wittenberg 09-2016 photo06.jpg|Linnankirkon ovi, johon Luther legendan mukaan naulasi teesinsä. Vuonna 1760 palossa tuhoutuneen alkuperäisen puuoven korvasi 1858 pronssiovi, jossa on latinaksi Lutherin teesejä
Tiedosto:Wittenberg-1536.jpg|Wittenberg Elbeltä nähtynä vuonna 1536.
Kuva:Wittenberg Market square.JPG|Wittenbergiläinen tori


## Lähteet

## Aiheesta muualla
Eero Kasanen

**Eero Olavi Kasanen** (s. 25. joulukuuta 1952, Turku) on suomalainen kauppa- ja taloustieteilijä.  

Kasanen syntyi lääketieteen tohtori Antero Kasasen ja Sylvi Järven perheeseen. Hän on suorittanut filosofian kandidaatin tutkinnon Turun yliopistossa vuonna 1974 ja väitellyt kauppatieteiden tohtoriksi Turun kauppakorkeakoulussa vuonna 1982.  Lisäksi hän on suorittanut kauppatieteiden tohtorin (Doctor of Business Administration) tutkinnon Harvardin yliopistossa vuonna 1986.  Kasanen toimi Helsingin kauppakorkeakoulun (HSE) rehtorina 1996–2009. Vuonna 2010 hän toimi Aalto-yliopiston kauppakorkeakoulun johtavana dekaanina ja vuodesta 2011 alkaen rahoituksen professorina. Ennen valintaansa HSE:n rehtoriksi Kasanen työskenteli useissa opetus- ja tutkimustehtävissä eri yliopistoissa Suomessa ja Suomen Akatemiassa, HSE:n laskentatoimen professori hän oli vuoden 1996 alusta. Kasasen tutkimustyö käsittelee lähinnä rahoitusteoriaa.

Akateemisten tehtäviensä lisäksi Kasanen on toiminut esimerkiksi Keskon, Emil Aaltosen säätiön, Suomen Kansallisteatterin ja Henki-Sammon hallituksissa.  Vapaa-ajallaan Kasanen harrastaa purjehdusta ja moottoripyöräilyä.

## Lähteet

## Aiheesta muualla
* Kasanen HSE:n verkkosivuilla
*Kasanen Keskon verkkosivuilla
Sonia Gandhi

**Sonia Gandhi** (, syntyään *Edvige Antonia Albina Màino*, s. 9. joulukuuta 1946 Lusiana, Italia) on italialaissyntyinen intialainen poliitikko ja Intian kongressipuolueen entinen puheenjohtaja. Gandhi on Intian entisen pääministeri Rajiv Gandhin leski. *[[Forbes]]* valitsi Gandhin maailman kolmanneksi vaikutusvaltaisemmaksi naiseksi vuonna 2004.

## Tausta ja yksityiselämä
Sonia syntyi Lusianan kylässä, lähellä Vicenzan kaupunkia, Venetossa, Italiassa vuonna 1946 roomalaiskatolilaiseen perheeseen. Hänen vanhempansa olivat Stefano Maino ja Paola Predebon, ja Sonialla oli kaksi sisarusta. Isä Stefano taisteli toisessa maailmansodassa ja sodan päätyttyä perhe muutti Torinon liepeille..

Gandhi tapasi tulevan puolisonsa ollessaan kielikurssilla Cambridgessä ja he menivät naimisiin vuonna 1968. Parin häitä vietettiin Sonian uskonnollisista taustoista huolimatta hindulaisten perinteiden mukaisesti. Intian kansalaisuuden Gandhi sai vuonna 1983. Samassa yhteydessä hän luopui Italian kansalaisuudestaan. Poliittiset vastustajat ovat kyseenalaistaneet Gandhin kansalaisuuden ja perusteet, joilla se hänelle on myönnetty..

Sonialle ja Rajiville syntyi kaksi lasta: Rahul ja Priyanka, jotka kummatkin ovat mukana politiikassa.

## Poliittinen ura
Gandhia pyydettiin mukaan Intian politiikkaan Rajiv Gandhin salamurhan jälkeen vuonna 1991, mutta Gandhi ei lähtenyt mukaan valtakunnan politiikkaan ennen vuotta 1999, jolloin hän asettui ehdolle Bellaryn vaalipiirissä, Uttar Pradeshin osavaltiossa ja voitti Intian kansanpuolueen ehdokkaan Sushma Swarajin.

Vuonna 1998 Gandhi valittiin kongressipuolueen puheenjohtajaksi ja toimi virassa vuoteen 2017 saakka. Hän palasi puolueen johtoon vuonna 2019 Rahulin erottua. Gandhi on puolueen pisimpään palvellut puheenjohtaja.

Gandhi toimi oppositiojohtajana, ja oli ensimmäinen nainen tässä virassa, vuodesta 1999 ja hänen puolueensa voitti maan parlamenttivaalit vuonna 2004. Gandhi oli jo valittu pääministeriksi, mutta hänen syntyperänsä aiheuttaman kohun saattelemana Gandhi luopui tehtävästä Manmohan Singhin hyväksi.

Vuonna 2010 Punjabin ja Haryanan osavaltioiden oikeusistuimet hylkäsivät tutkintapyynnön, jolla haluttiin selvittää Gandhin uskonnollinen vakaumus. Oikeuden mukaan uskonto on jokaisen yksityisasia.. Äärihindut ovat syyttäneet Gandhia "Vatikaanin vakoojaksi".

## Kunnianosoituksia

*  Leopoldin ritarikunta (Belgia, 2006)

## Galleria

Tiedosto:Sonia Gandhi birthplace.JPG|Gandhin synnyinkoti Lusianassa
Tiedosto:President Ronald Reagan, Nancy Reagan, Rajiv Gandhi, and Sonia Gandhi.jpg|Gandhin pariskunta Ronald ja Nancy Reaganin vieraina Valkoisessa talossa vuonna 1985.
Tiedosto:Vladimir Putin in India 2-5 October 2000-15.jpg|Gandhi ja Putin vuonna 2000
Tiedosto:Pratibha Devisingh Patil, the Vice President, Shri Mohd. Hamid Ansari, the Prime Minister, Dr. Manmohan Singh, the Chairperson, National Advisory Council, Smt. Sonia Gandhi, the Union Ministers, the Chairman (1).jpg|Gandhi ja muuta Intian valtiojohtoa B. R. Ambedkarin patsaan edustalla vuonna 2012.


## Lähteet
U1 (Berliinin metro)

**U1** on yksi Berliinin metron linjoista. Linjan itäinen osa on verkoston vanhin. Se avattiin vuonna 1902 ja kulkee suurimmaksi osaksi maan päällä, Warschauer Straßen ja Gleisdreieckin välillä. Linjalla on 13 asemaa ja radan pituus on 8,8 kilometriä.


Kuva:U-Bahn Berlin Uhlandstraße.JPG|Linjan pääteasema Uhlandstraße.
Kuva:Ubahn oberbaum.gif|U1-linjan liikennettä.


## Lähteet
Rein Raud

**Rein Raud** (s. 21. joulukuuta 1961) on virolainen Japanin-tutkija. Hän toimi Helsingin yliopiston Japanin kielen ja kulttuurin professorina vuosina 1995—2016.  Hän oli Tallinnan yliopiston rehtori 2006–2011.

Raud valmistui Leningradin yliopistosta vuonna 1985 japanologian laitokselta ja väitteli filosofian tohtoriksi kirjallisuuden teoriasta Helsingin yliopistossa vuonna 1994.

Raudin isä oli virolainen lastenkirjailija Eno Raud.

## Suomennetut teokset
* 
* 
* 

## Lähteet

## Aiheesta muualla
*
FAI (auto)

**FAI eli Ford A Ižorski** (Легкий бронеавтомобиль ФАИ) oli neuvostoliittolaisten 1930-luvun alusta 1940-luvun alkuun käyttämä panssariauto. Sen valmistus aloitettiin Neuvostoliitossa vuonna 1933, koska edelliset panssariautot D8 ja D12 eivät tyydyttäneet puna-armeijan tarpeita. Ensimmäiset autot hyväksyttiin puna-armeijan palvelukseen 1931, mutta niissä oli suunnitteluvirheitä, kuten torni, jota ei voinut kääntää ympäri. Tämän seurauksena Ižorskin tehdas valittiin suunnittelemaan uusi runko ja torni. Uusi auto nimettiin Ford A Ižorskiksi, tai vain yksinkertaisesti FAI:ksi. FAI:n massatuotanto alkoi vuonna 1933. FAI:sta kehitettiin uusi malli FAI-M vuonna 1938. Tässä mallissa oli uusi runko ja siinä oli uusi tehokkaampi moottori: kaasutinmoottori GAZ-M1.

FAI:ta käytettiin Espanjan sisällissodassa, talvisodassa, jatkosodassa ja operaatio Barbarossan alussa. Talvisodassa Suomi sai FAI-panssariautoja sotasaaliiksi moteista, ja käytti niitä vuoteen 1943 asti.

## Lähteet

* 
* 

## Aiheesta muualla
*The Russian Battlefield
Peitsi

**Peitsi** oli yleensä ratsuväen käyttämä pitkävartinen keihäs. Peitsessä on pitkä puuvarsi ja metallinen terä. Keskiaikaisessa peitsessä kahva on kavennettu kädelle sopivaksi ja sen edessä on pyöreä, metallinen väistinlevy. Raskaan peitsen kannattelemisen helpottamiseksi ritarien haarniskoihin kiinnitettiin keskiajalla niin sanottu peitsenkannatin, koukku, jota vasten peitsen varsi tukeutui kahvan takapuolella. Jalkaväen peitsi tehtiin lyhentämällä raskasta peitsenvartta ja kiinnittämällä terä uuteen päähän. Peistä käytettiin normaalisti ritarien turnajaisissa.

## Lähteet
* 

## Aiheesta muualla
Arkhon Infaustus

**Arkhon Infaustus** on ranskalainen black metal -yhtye, joka perustettiin vuonna 1997. Joissakin maissa yhtyeen julkaisuja on sensuroitu niiden väkivaltaisten sanoitusten ja kuvamateriaalin vuoksi.

## Diskografia
### Studioalbumit
* 
* 
* 
* 
* 

### EP:t
* 
* 
* 

### Split-albumit
* 

## Aiheesta muualla
* 
*
Morihiro Hosokawa

**Morihiro Hosokawa** (, s. 14. tammikuuta 1938 Chiyoda, Tokio) on japanilainen poliitikko, joka oli Japanin 79. pääministeri 9. elokuuta 1993 – 28. huhtikuuta 1994. Hänen isänsä oli Hosokawa-samuraisuvun päämies, kōshaku Morisada Hosokawa. Vanhimpana poikana hän oli myös itse kōshaku, mutta kun Yhdysvaltain Japanin miehitystä ylläpitävät yhdysvaltalaiset vaativat aateluuden poistamista, hän menetti aatelisarvonsa 1947. Morihito Hosokawan isoisä on prinssi Fumimaro Konoe, joka oli Japanin pääministeri kolme kertaa. 

Hosokawa suoritti lakitieteen alemman tutkinnon Jōchin yliopistossa 1961 ja työskenteli toimittajana useita vuosia Asahi Shimbun -sanomalehdessä. Vuonna 1971 hänet valittiin Japanin valtiopäivien ylähuoneeseen Japanin liberaalidemokraattisen puolueen vaalilistalta Kumamoton prefektuurin edustajana. Kahden kauden jälkeen hän jätti valtiopäivät ja hänestä tuli Kumamoton prefektuurin kuvernööri, missä tehtävässä hän oli viisi vuotta, vuoteen 1991. Vuonna 1992 hän ilmoitti, ettei kestä enää liberaalidemokraattisen puolueen korruptiota ja erosi siitä perustaakseen puolueen Japan New Party (JNP, Nihon shintō), joka myöhemmin sulautui NFP-puolueeseen. Politiikasta hän vetäytyi toukokuussa 1998. Eläkkeellä ollessaan hän on pitänyt keramiikkanäyttelyitä Euroopassa ja Japanissa.

## Lähteet
Raija Sollamo

**Raija Tellervo Sollamo** (o.s. **Pursula**) (s. 9. joulukuuta 1942 Padasjoki) on suomalainen teologian tohtori, eksegetiikan tutkija ja Suomen ensimmäinen teologisen alan naisprofessori.

## Koulutus
Sollamo valmistui ylioppilaaksi vuonna 1961, teologian maisteriksi vuonna 1967, filosofian lisensiaatiksi vuonna 1974 ja teologian tohtoriksi vuonna 1980. 

## Ura
Sollamo toimi Suomen evankelisluterilaisen kirkon kirkolliskokousedustajana 1988–1999 ja kirkolliskokouksen käsikirjavaliokunnan varapuheenjohtajana 1996–1999. Hän oli mukana raamatunkäännöstyössä toimien mm. raamatunkäännöskomitean kääntäjänä useita jaksoja 1984–1988, sekä apokryfitoimikunnan käännöskomitean puheenjohtajana 1999–2006.

Sollamo sai pappisvihkimyksen vuonna 1995. Kirkossa hän on vaikuttanut tasa-arvoa edistävästi perustellen raamatullisesti naisten oikeutta pappisvirkaan. Hän on toiminut aktiivisesti myös Yhteys-liikkeessä puolustaen seksuaalivähemmistöjen ihmisoikeuksien toteutumista ja ajaen parisuhteensa rekisteröineiden homo- ja lesboparien oikeutta halutessaan saada liitolleen kirkollinen siunaus.

Sollamo toimi Helsingin yliopiston teologisessa tiedekunnassa Raamatun alkukielten professorina 1982–2007, teologisen tiedekunnan dekaanina 1992–1998 ja yliopiston eksegetiikan laitoksen johtajana 2004–2007. Hän oli yliopiston 1. vararehtori 1998–2003. Sollamo jäi eläkkeelle 1. elokuuta 2007.

Sollamo on julkaissut laajasti eri teologian alueita käsitteleviä artikkeleita ja oppikirjoja. Hänen päätutkimusalueensa ovat Septuagintan käännöstekniikka, Qumranin tekstit ja Vanhan testamentin eksegetiikka, erityisesti naistutkimus.

### Palkinnot ja tunnustukset
Sollamo on saanut lukuisia tunnustuksia ja huomionosoituksia: Suomen Akatemian väitöskirjapalkinto 1980, Helsingin yliopiston Eino Kaila -palkinto 1992, Maikki Friberg -palkinto 1996, Suomen liike- ja virkanaisten liiton valitsema Vuoden nainen 1993 (yhteiskunnallinen vaikuttaja). Vuonna 2014 hän sai Alfred Kordelinin yleisen edistys- ja sivistysrahaston tunnustuspalkinnon tunnustuksena suurista ansioista Raamatun alkukielten tutkimuksessa, akateemisen työyhteisön kehittämisessä sekä kamppailussa avaran, rajoja rikkovan näkemyksen ja käytännön puolesta. Hän on teologian ylioppilaiden tiedekuntayhdistyksen kunniajäsen, Suomen Eksegeettisen Seuran kunniajäsen vuodesta 2002, Suomen Akateemisten Naisten Liiton kunniajäsen vuodesta 2003. Hän on Suomalaisen tiedeakatemian jäsen vuodesta 2006.

## Perhe
Professori Raija Sollamo on naimisissa seurakuntaneuvos Matti Sollamon kanssa. Heillä on kaksi tytärtä.

## Teoksia
*  
*  
*  
*  
*  
*  
*  
*  
* 

## Lähteet

## Aiheesta muualla
* [Tutkimustietokanta Tuhat](https://tuhat.helsinki.fi/portal/fi/persons/raija-sollamo(9c58269d-c007-424b-8d88-8528fc2ad467).html)
*
Mongolian lippu

**Mongolian lippu** on Mongolian tunnus. Se on suorakaiteen muotoinen suhteessa 1:2 ja se jakautuu kolmeen tasalevyiseen pystyraitaan, joista kaksi reunimmaista ovat punaisia ja keskimmäinen sininen. Sininen symboloi ikuista taivasta ja punainen edistystä sekä vaurautta. Lipputangon puoleisessa raidassa on keltainen *[[soyombo]]*, kansallinen symboli, joka esittää tulta, aurinkoa, kuuta, maata, vettä sekä taiji eli yin-yang -symbolia. Lipun nykyinen versio otettiin käyttöön heinäkuussa 2011. Silloin vahvistettiin uudet värit lippuun, joka tuli käyttöön 12. helmikuuta 1992, kun maata hallinnut kommunistinen puolue luopui yksinvallastaan. Erona sitä edeltävään, 23. helmikuuta 1949 käyttöön otettuun lippuun on kommunismia kuvaavan keltaisen tähden puuttuminen *soyombon* yläpuolelta.

## Entisiä lippuja

Tiedosto:Flag of the People's Republic of Mongolia (1921-1924).svg|1921–1924
Tiedosto:Flag of the People's Republic of Mongolia (1924-1930).svg|1924–1930
Tiedosto:Flag of the People's Republic of Mongolia (1930-1940).svg|1930–1940
Tiedosto:Flag of the People's Republic of Mongolia (1940-1945).svg|1940–1945
Tiedosto:Flag of the People's Republic of Mongolia (1940-1992).svg|1945–1992
Tiedosto:Flag of Mongolia (1992-2011).svg|1992–2011


## Lähteet
Leitrimin kreivikunta

**Leitrimin kreivikunta** () on Irlannin tasavallan kreivikunta Connachtin historiallisessa provinssissa maan pohjoisosassa. Sillä on maarajaa Yhdistyneelle kuningaskunnalle kuuluvan Pohjois-Irlannin kanssa. Kreivikunnassa on 31&nbsp;972 asukasta (vuonna 2016) ja sen pinta-ala on 1&nbsp;502,49 neliökilometriä. Se on nimetty Leitrimin kylän mukaan.

## Kylät ja kaupungit

## Lähteet

## Aiheesta muualla

*Kreivikunnan internetsivut
Nesbittin epäyhtälö

**Nesbittin epäyhtälön** (1903) mukaan positiivisille reaaliluvuille *a, b* ja *c* on voimassa
\frac{a}{b+c}+\frac{b}{a+c}+\frac{c}{a+b}\geq \frac{3}{2}. Nesbittin epäyhtälö voidaan todistaa suuruusjärjestysepäyhtälön avulla. Nesbittin epäyhtälö on kuuluisin erikoistapaus yleisemmästä Shapiron epäyhtälöstä.

## Yksinkertainen todistus

Merkitään d=b+c, e=a+c ja f=a+b. Tällöin luvut d, e ja f ovat myös positiivisia ja a={1\over 2}(-d+e+f), b={1\over 2}(d-e+f) ja c={1\over 2}(d+e-f).
Sijoittamalla nämä Nesbittin epäyhtälön vasempaan puoleen saamme
\frac{a}{b+c}+\frac{b}{a+c}+\frac{c}{a+b}
=\frac{de^2+d^2e+e^2f+ef^2+d^2f+df^2-3def}{2def}
={1\over 2}(({d\over e}+{e\over d})+({e\over f}+{f\over e})+({d\over f}+{f\over d})-3)
\geq{1\over 2}(2+2+2-3)={3\over 2},sillä positiivisen luvun ja sen käänteisluvun summa on aina \geq 2.

Jos nimittäin x on positiivinen reaaliluku, niin on
(x+{1\over x})-2= {x^2-2x+1\over x}={(x-1)^2\over x}\geq 0,
mistä väite seuraa.

## Yleistys

Olkoot a_1,a_2,...a_n,missä n\geq 2 on kokonaisluku, mielivaltaisia positiivisia reaalilukuja ja s=\sum_{i=1}^na_i. Tällöin
\sum_{i=1}^n{a_i\over s-a_i}\geq {n\over n-1}.

Perustelu. Tapaus n=2 on yhtäpitävä sen kanssa, että positiivisen luvun ja sen käänteisluvun summa on aina \geq 2. Tapaus n=3 esitettiin ja perusteltiin tätä tulosta käyttäen edellä. Suuremmilla luvun n arvoilla epäyhtälön todistus onnistuu samaa tekniikkaa käyttäen.

Esimerkiksi neljälle positiiviselle reaaliluvulle a,b,c,d pätee siis
\frac{a}{b+c+d}+\frac{b}{a+c+d}+\frac{c}{a+b+d}+\frac{d}{a+b+c}\geq \frac{4}{3}.
Turbo (albumi)

**Turbo** on brittiläisen heavy metal -yhtye Judas Priestin albumi vuodelta 1986. Glenn Tipton, Rob Halford ja K. K. Downing alkoivat tehdä kappaleita albumille alkuvuonna 1985, Marbellassa Espanjassa. Osa faneista vierasti syntetisaattoreita, ja heille *Turbo* oli pettymys. Levy menestyi silti: se nousi brittilistalla sijalle 33 ja Billboard 200:lla sijalle 17, ja se pysyi listalla 36 viikkoa. ”Locked in” kohosi Billboard Top Mainstream Rock Single -listalla sijalle 25. Albumin tunnetuin kappale lienee ”Turbo Lover”, josta tehtiin myös musiikkivideo. Se on myös yhtyeen vakiokappaleita konserteissa. Myös kappaleesta ”Locked in” on tehty musiikkivideo.

## Kappaleet

Kaikki kappaleet ovat Glenn Tipton, Rob Halford ja K. K. Downing -trion kirjoittamia. 

# 
# 
# 
# 
# 
# 
# 
# 
# 

**Remasteroitu versio**
# 
# 

### Singlet

* ”Turbo Lover” / ”Hot for Love” (huhtikuu, 1986)
* ”Locked In” / ”Reckless” (toukokuu, 1986)
* ”Parental Guidance” (1986)

## Kokoonpano

* Rob Halford – laulu
* K. K. Downing – kitara, kitarasyntetisaattori
* Glenn Tipton – kitara, kitarasyntetisaattori
* Ian Hill – basso
* Dave Holland – rummut

## Lähteet

## Aiheesta muualla
* Judas Priest Info Pages, tietoa albumin synnystä 
* 
*
Miles ”Tails” Prower

**Miles Prower** (tunnetaan paremmin lempinimellä **Tails**) on 8-vuotias *[[Sonic the Hedgehog]]* -sarjoissa esiintyvä Segan kehittämä kuvitteellinen kettuhahmo. Hänen nimensä juontuu sanaleikistä ”miles per hour” (mailia tunnissa), jolla verrataan Sonicin nopeutta äänennopeuteen. Hän pystyy liikkumaan lähes yhtä nopeasti kuin Sonic pyörittämällä häntiään kuin potkuria.

Varhaisissa peleissä Sonic on Tailsin idoli ja hän seuraa tätä joka paikkaan. Aluksi Sonic yrittää karistaa Tailsia kannoiltaan, mutta lopulta hän vaikuttuu ketun kyvyistä pysyä perässä. Nykyään Sonic ja Tails ovat parhaita kavereita.

## Pelit

Tails teki debyyttinsä Sega Master Systemin ja Sega Game Gearin pelissä *[[Sonic the Hedgehog 2 (8-Bit)]]* vuonna 1992. Monet tosin ovat tutustuneet Sonicin parhaaseen ystävään vasta Sega Mega Drive -versiossa.

Tailsilla on myös kaksi omaa peliä: 
* *[[Tails’ Skypatrol]]* (1995)
* *[[Tails Adventure]]* (1995)

## Ikä
Peleissä Tails on aina ollut 8-vuotias.

## Kyvyt
Tails pystyy suorittamaan samoja liikkeitä kuten Sonic (mm. Spin Dash ja pallona pyöriminen). Juostessaan kovaa Tails pyörittää häntiään perässään kuin lentäessään, minkä ansiosta hän pystyy liitämään, mutta hän on silti hitusen hitaampi kuin Sonic. Erikoisimmat taidot Tailsilla ovat lentäminen (myös lentokoneilla kuten *Tornadolla*) ja uiminen (Sonic ei ole koskaan oppinut uimaan).
Uusimmissa peleissä (kuten *[[Sonic Adventure]]*, *[[Sonic Advance]]*, *[[Sonic Advance 2]]* ja *[[Sonic Advance 3]]*), Tails hyökkää sivaltamalla hännillään.

Tails ei ole erityisen älykäs *[[Adventures of Sonic the Hedgehog]]in* eikä *[[Sonic the Hedgehog (TV-sarja)|Sonic the Hedgehog]]* -animaation alkupään jaksoissa, eikä myöskään varhaisimmissa Archien *[[Sonic the Hedgehog (Archie)|Sonic the Hedgehog]]* -sarjakuvissa, toisin kuin peleissä, *[[Sonic the Movie]]ssa* ja *[[Sonic X]]*:ssä, sekä nykyisissä Archien *Sonic the Hedgehog* -numeroissa.
Tailsilla on paljon mekaanisia lahjoja. *Sonic X* -animaatiossa Tailsin ja Sonicin ystävystyessä Tails korjaa ja maalaa Sonicin lentokoneen *Tornadon*.

Tails on naiivi ja huippuälykäs ja hänen älykkyysosamääränsä on lähes sama kuin Tri Ivo ”Eggman” Robotnikin eli 300 ellei enemmänkin. *[[Sonic Battle]]* -pelissä hänellä on hyökkäys nimeltä ”IQ 400 Attack” (ÄO 400 -isku).

## Muut esiintymiset
Tails esiintyy Archie Comicsin *[[Sonic the Hedgehog (Archie)|Sonic the Hedgehog]]* -lehdessä mutta myös *[[Sonic X]]*- ja *[[Sonic Universe]]* -lehdissä.
Animaatiot, joissa Tails esiintyy, ovat *[[Adventures of Sonic the Hedgehog]]*, *[[Sonic the Hedgehog (TV-sarja)|Sonic the Hedgehog]]*, *[[Sonic the Hedgehog: The Movie]]* ja *Sonic X*.

## Lähteet

## Aiheesta muualla
* Miles "Tails" Prower – Sonic News Network 
* Miles "Tails" Prower – WikiFur
Mauke

**Mauke** on atolli Cookinsaarten eteläosissa. Sen pinta-ala on 18,4 neliökilometriä ja asukkaita oli 289 vuoden 2016 väestönlaskennassa. Atollin ensimmäinen asukas oli paikallisen mytologian mukaan Uke, jonka mukaan Mauke on myös nimetty.

## Aluejako
Mauke jaetaan neljään alueeseen, joista kaksi on edelleen jaettu tapereihin: Niiden nimet ovat:
*Ngatiarua (pohjoinen, jaettu viiteen tai kuuteen tapereeseen)
*Vaimutu (itäinen, ei jaettu)
*Areora (eteläinen, jaettu kolmeen tapereehen)
*Makatea (läntinen, ei jaettu)

## Lähteet

## Aiheesta muualla
*Mauke
Vaurio (yhtye)

**Vaurio** oli vuosina 1981–1985 toiminut naantalilainen punk-yhtye. Se perustettiin kesäkuussa 1981 nimellä Sidi & Siivottomat; perustajajäseniä olivat laulaja Sauke, basisti Sidi, kitaristi Masa ja rumpali Brando. Vuonna 1982 Brando jätti yhtyeen ja uudeksi rumpaliksi tuli turkulainen Minni. Tämä kokoonpano muodosti yhtyeen vakiokokoonpanon ja soitti myös kaikilla Vaurion levytyksillä, muut yhtyeessä soittaneet olivat joko vierailijoita tai kuuluivat siihen vain lyhyen aikaa. Vuodenvaihteessa 1982–1983 yhtye vaihtoi nimekseen Vaurio. Yhtye toimi aktiivisesti kesään 1985 asti, minkä jälkeen se kokoontui uudelleen ainoastaan 11. toukokuuta 1990 turkulaisen Auran panimon valtauksen kuusivuotisjuhlissa. Yhtyeen laulaja Sauke menehtyi 38-vuotiaana vuonna 2003.

Vaurion katsotaan kuuluvan suomalaiseen 1980-luvun alun hardcore punk -liikkeeseen, jonka tunnetuimpia edustajia olivat muun muassa Riistetyt, Kaaos, Terveet Kädet, Maho Neitsyt ja Appendix. Musiikillisesti Vaurion voidaan kuitenkin katsoa usein olleen hardcoren ja 1970-luvun lopun suomalaisen punkin välimaastossa, jossa sen mahdollisia vertailukohtia olisivat sellaiset yhtyeet kuin Lama ja Nolla nolla nolla.

Vaurio levytti yhden EP-levyn ja yhden LP:n. Vuonna 1983 kansia myöten valmiiksi tehty EP kuitenkin julkaistiin kokonaisuudessaan vasta 1996, bonusraitoina Kråklund Recordsin CD-uusintajulkaisulla Propaganda recordsin kokoelmalevystä. Vuonna 2007, 24 vuotta valmistumisensa jälkeen, EP ilmestyi vihdoin omana julkaisunaan ja alun perin tarkoitetussa ulkoasussaan, 7-tuumaisena vinyylilevynä, yhdysvaltalaisen Feral Ward -levymerkin julkaisemana.

## Jäsenet
* Sauke (1964–2003), laulu
* Masa, kitara ja laulu
* Sidi, basso ja laulu
* Minni, rummut
* Brando, rummut (1981–1982)
* Kepa, laulu (lauloi Sauken tilalla parin kuukauden ajan vuonna 1983). Ideoi Vaurio-nimen vuonna 1982 Black Flagin *[[Damaged]]*-levyn innostamana (1983)
* Kurre, basso (talvi 1985)
* Jussi (”Clash-Jussi”), basso (kevät 1985)

### Aikajana

## Diskografia

### LP
* *[[A Shout from the Night|Huuto yöstä]]* (Svart Records, SVR309) 2014
* *[[A Shout from the Night]]* (Rock-O-Rama, RRR.45) (*Huuto yöstä*, Propaganda, PRO-038 – alkuperäinen nimeke, jolla levy piti julkaista, se kuitenkin lisensoitiin Saksaan) 1984 

### EP
* *Sortoa ja vainoa EP* (Propaganda, PROP-025 – alkuperäinen julkaisunumero, jolla Propagandan piti julkaista levy; julkaistiin vasta kokoelmalla KRÅCD37, 1996; EP-levynä Feral Ward, YAN-046, 2007) 1983

### Kokoelmilla
* *[[Punk ja yäk! – Suomipunk 1977–1987]]* (Stupido Records, TWINCD99) 2009
* *[[Killed by Finnish Hardcore]]* (bootleg; Redrum Records) 2003
* *Hardcore Holocaust* (bootleg; Fuckin' Finnland Records) 1998
* *Propaganda - Hardcore ' 83* (Kråklund, KRÅCD37) 1996
* *Finnish Spunk / Hard Beat - Propaganda LP 4* (Rock-O-Rama, RRR.41) 1984

## Lähteet

## Aiheesta muualla
*
Shapiron epäyhtälö

**Shapiron epäyhtälö** on matematiikassa epäyhtälö, jota kehittivät H. Shapiro ja Vladimir Drinfeld.

Olkoon *n* positiivinen kokonaisluku ja *x<sub>1</sub>,x<sub>2</sub>,...,x<sub>n</sub>* positiivisia reaalilukuja. Jos *n* on parillinen ja *n*\sum_{i=1}^n \frac{x_i}{x_{i+1}+x_{i+2}}\geq \frac{n}{2}. Tässä indeksit on luettava modulo *n*. Tapaus *n*=3 on nimeltään Nesbittin epäyhtälö.

## Lähteet

*Mitrinović, Pečarić, Fink, Classical and New Inequalities in Analysis
U2 (Berliinin metro)

**U2** on yksi Berliinin metron linjoista. Se alkaa Pankowin rautatieasemalta, kulkee Alexanderplatzin, Potsdamer Platzin ja Zoologischer Gartenin rautatieaseman kautta Ruhlebeniin.

Linjalla on 29 asemaa ja sen pituus on 20,7 kilometriä. Linjan junat ovat *[[Berliinin metro#Kalusto|Kleinprofil]]*-junia.


Kuva:U-Bahn Berlin line U2 sign.jpg|U2-linjan aseman maanpäällinen kyltti.
Kuva:U-Bahn Berlin Gleisdreieck.JPG|Linjan juna Gleisdreieckin metroasemalla.


## Lähteet
Anthony Quinn

**Anthony Quinn** (alunp. **Manuel Antonio Rodolfo Quinn Oaxaca**); (21. huhtikuuta 1915 Chihuahua, Meksiko – 3. kesäkuuta 2001) oli meksikolais-yhdysvaltalainen näyttelijä, taidemaalari ja kirjoittaja. Hänet muistetaan parhaiten roolisuorituksistaan elokuvissa *[[Kerro minulle, Zorbas (elokuva)|Kerro minulle, Zorbas]]* ja *[[Viva Zapata]]*.

Quinnilla oli irlantilais-meksikolaiset juuret, ja hänen äidinäitinsä oli cherokee. Perhe muutti Kaliforniaan Anthonyn ollessa lapsi.

Uransa alussa Quinn näytteli meksikolaisrosvoja ja muita ulkomaalaisia Paramountin 1940-luvun elokuvissa. Vuoteen 1947 mennessä hän oli esiintynyt yli 50 elokuvassa: italialaisena, arabisheikkinä, kiinalaisena sissinä ja intiaanina. Kun Hollywoodissa oli käynnissä kommunistien vastainen vaino, Quinn siirtyi muutamaksi vuodeksi teatteriin jossa sai menestystä Broadwayllä. Hän palasi elokuviin 1951, ja vuonna 1952 hän sai sivuosa-oscarin Marlon Brandon vastanäyttelijänä Elia Kazanin ohjaamassa elokuvassa *[[Viva Zapata!]]*. Toisen sivuosa-Oscarinsa hän sai esittäessään Paul Gauguinia Vincente Minnellin elokuvassa *[[Hän rakasti elämää]]*.

## Yksityiselämä
Hänen vaimojaan olivat Cecil B. DeMillen tytär Katherine DeMille (1937-1965), Jolanda Addolori (1966-1997) ja Katherine Benvin (1997-).

Hänellä on yhteensä 12 lasta. Ensimmäisestä avioliitosta Christopher (1938–1941), Christina (s. 1941), Catalina (s.1942), Duncan (s. 1945) ja Valentina (s. 1952). Toisesta avioliitosta näyttelijä Francesco Quinn (1963–2011) elokuvassa Platoon, näyttelijä Danny Quinn (s. 1964) ja näyttelijä, kuvanveistäjä Lorenzo Quinn (s. 1966).  Suhteesta tapahtumatuottaja Friedel Dunbarin kanssa Sean Quinn (s. 1973) ja Alexander Anthony Quinn (s. 1976). Suhteesta sihteerinsä Katherine Benvinin kanssa Antonia Patricia Rose Quinn (s. 1993) ja Ryan Nicholas Quinn (s. 1996). He avioituivat vuonna 1997.

## Lähteet

## Aiheesta muualla

* 
*
Manuae

**Manuae** on saari Cookinsaarilla. Sanaa Manuae käytetään myös yhteisnimityksenä Manuaesta ja sen lähellä sijaitsevasta Te Au O Tun saaresta. Kummallakaan saarella ei ole ihmisasutusta. Manuaen saaren pinta-ala on 2,1 neliökilometriä, Te Au O Tun pinta-ala 3,9 neliökilometriä ja niiden yhteenlaskettu pinta-ala 6 neliökilometriä.

James Cook näki Manuaen ensimmäisenä eurooppalaisena vuonna 1773. Kun lähetyssaarnaaja John Williams saapui Manuaelle vuonna 1823, saarella oli noin 60 asukasta. 1800- ja 1900-lukujen vaihteessa Manuaeta käytettiin lyhyen aikaa vankilasaarena. Vuonna 1956 saarella oli 32 asukasta ja vuonna 1971 enää kaksi asukasta. 1970-luvun jälkeen saari on ollut asumaton.

## Lähteet

## Aiheesta muualla
Takutea

**Takutea** on asumaton saari Polynesiaan kuuluvilla Cookinsaarilla Tyynellämerellä. Se sijaitsee noin 200 kilometriä koilliseen Cookinsaarten pääsaari Rarotongasta. Saaren pinta-ala on 1,2 neliökilometriä, pituus 1,6 kilometriä ja leveys 1,2 kilometriä. Sen korkein kohta on kuusi metriä merenpinnan yläpuolella. James Cook vieraili saarella ensimmäisenä eurooppalaisena vuonna 1777.

## Lähteet

## Aiheesta muualla
U3 (Berliinin metro)

**U3** on yksi Berliinin metron linjoista. Tekniikaltaan se edustaa *[[Berliinin metro#Kalusto|Kleinprofil]]*-tyyppiä. Linja kulkee Warschauer Straßen ja Krumme Lanken välillä ja sillä on 24 asemaa.

Vuoteen 1993 asti U3 tarkoitti Wittenbergplatzin ja Uhlandstraßen välistä rataosuutta. Osuudelle annettiin nimi U15 ja siitä tuli U1:n osa.

## Tulevaisuus
U3:lle suunnitellaan jatkoa lounaaseen Mexikoplatzille, jossa olisi vaihtoyhteys S-bahniin. Berliinin senaatti päätti laajennuksen rakentamisesta 13. helmikuuta 2024. Laajennuksen pituudeksi tulee noin 800 metriä, rakennustyöt alkavat vuonna 2026 ja sen pitäisi valmistua vuonna 2030.


U-Bahn Berlin Krumme Lanke.JPG|Krumme Lanken metroaseman sisäänkäynti
Berlin U-Bf Dahlem-Dorf asv2023-06 img1.jpg|Dahlem-Dorfin metroaseman sisäänkäynti
U-Bahn Berlin Heidelberger Platz.JPG|Heidelberger Platzin metroasema


## Lähteet
Iñaki Lafuente

**Iñaki Lafuente Sánchez** (s. 24. tammikuuta 1976, Barakaldo, Vizcaya, Espanja) on espanjalainen baskisukuinen jalkapallomaalivahti. 

Lafuente on Athletic Bilbaon kasvatteja. Hän debytoi Primera Divisiónissa kuitenkin vasta vuonna 2000, kierrettyään ensin useassa seurassa lainasopimuksilla. Lafuente teki pikavisiittejä Sestaoon, Getxoon ja Elcheen. Hänellä on ollut vaikeuksia vakuuttaa paikkansa Athletic Bilbaossa ja tästä syystä hänet on lainattu useaan otteeseen muihin seuroihin. Kaudella 2007-2008, Lafuente lainattiin Espanyoliin ja toiseen suuntaan matkasi Gorka Iraizoz.

Heinäkuussa 2008, Lafuente palasi Bilbaoon. 13. tammikuuta 2009, hän siirtyi loppukauden mittaisella lainasopimuksella Sporting Gijóniin.

## Lähteet
Paltaniemi

**Paltaniemi** on kylä, taajama ja niemi Kajaanissa Oulujärven rannalla. Taajaman väkiluku vuoden 2022 lopussa oli 271 ja maapinta-ala 2,55&nbsp;km².

Paltaniemi on kuuluisa puisesta kuvakirkostaan, Eino Leinon talosta sekä hyvin matalasta ja hiekkapohjaisesta uimarannastaan. Paltaniemeltä löytyy myös Paltaniemen koulu (nyk. kyläyhdistyksen käytössä), joka oli valmistuessaan 1883 Paltamon ensimmäinen kansakoulu, ja siihen liittyvä koulu­museo­aitta, Valon kappeli, Paltaniemen pappila sekä  Kajaanin lentoasema.

Paltaniemi kuului vuoteen 1954 asti Paltamon kuntaan, jolloin se liitettiin tuolloiseen Kajaanin maalaiskuntaan. Paltaniemellä sijaitsi Paltamon ensimmäinen kirkonkylä. Myöhemmin kirkonkylä siirtyi Kiehimänjoen suulle, valtatien 22 ja kantatien 78 risteykseen.

## Tunnettuja paltaniemeläisiä
*Elias Lönnrot (asui Paltaniemellä)
*Eino Leino (syntyi Paltaniemellä)
*Aarne Orjatsalo (vietti lapsuutensa Paltaniemellä)

## Lähteet

## Aiheesta muualla

* Paltaniemi-sivusto
U4 (Berliinin metro)

**U4** on yksi Berliinin metron linjoista. Se sijaitsee kokonaan Schönebergin kaupunginosan alueella. Linja avattiin liikenteelle vuonna 1910 ja sen rakennutti tuolloin vielä itsenäinen Schönebergin kaupunki.

Linja on vain 2,9 kilometriä pitkä ja sillä on 5 asemaa. Siten se on Berliinin lyhin metrolinja. Tekniikaltaan se edustaa *[[Berliinin metro#Kalusto|Kleinprofil]]*-tyyppiä. 


Kuva:Berliner U-Bahnhof Viktoria-Luise-Platz (Pergola).jpg|Viktoria-Luise-Platzin aseman sisäänkäynti
Kuva:U-Bahn Berlin Rathaus Schöneberg 4.JPG|Rathaus Schönebergin aseman sisäänkäynti
Kuva:U-Bahn Berlin Rathaus Schöneberg 3.JPG|Rathaus Schönebergin asema ulkoa


## Lähteet
U5 (Berliinin metro)

**U5** on *Großprofil*-linja Berliinin metrossa. Se on ainoa metron linjoista, joka oli kokonaan Itä-Berliinin puolella. Linja kulkee päärautatieaseman ja Hönowin välillä ja sillä on 26 asemaa. Linjan läntisin pää Brandenburgin portin ja päärautatieaseman välillä muodosti erillisen linjan U55 avaamisestaan vuonna 2009 vuoteen 2020, jolloin puuttuva osuus valmistui Alexanderplatzin ja Brandenburgin portin välille.


Kuva:U-Bahnhof in Berlin-Hönow.jpg|Linjan pääteasema Hönow
Image:U-Bahnhof Alexanderplatz.jpg|Alexanderplatzin laituri
Image:U-Bahn Berlin - U5 - train coming from Tierpark.jpg|Juna U5-linjalla


## Lähteet
Kantokyky

**Kantokyky** on sellainen määrä tietyn eliölajin yksilöitä, jonka jokin ympäristö pystyy elättämään. Yleensä kantokyky saavutetaan jossain vaiheessa, koska lajeilla on luonnostaan taipumus lisääntyä. Jos esimerkiksi jossain lammikossa on ravintoa 100 kalalle, lammikon kantokyky on 100 kalapopulaatiolle. Tällä hetkellä ei olla varmoja siitä, kuinka monta ihmistä maapallo pystyy elättämään mutta on väitetty, että ihmispopulaatio maapallolla olisi jo ylittänyt maapallon kantokyvyn rajan.

Kun jokin populaatio (jollain alueella olevan lajin yksilöt) ylittää kasvaessaan kantokyvyn, se usein romahtaa, sillä ylisuuri populaatio tuhoaa omia elinedellytyksiään. Seuraava kantokyky samalla alueella saattaa olla edellistä alempi.

Toinen vaihtoehto on, että populaatio jää juuri kantokyvyn rajalle ja määrä vaihtelee siinä. Todennäköisesti heiluminen kantokyvyn rajoilla tasoittuu ajan mukana. Tämä on tapahtunut joissain sellaisissa yhdyskunnissa, joissa on säännöllisesti nälänhätä. Populaatio voi myös kasvaa ensin nopeasti, sitten kasvu hidastuu kantokyvyn rajoilla. Näin ollen kantokykyä ei koskaan saavuteta.

Kaikkia populaation kasvua vastustavia tekijöitä kutsutaan yhteisnimellä **ympäristön vastus**.

## Lähteet
Hasan Salihamidžić

**Hasan Salihamidžić** (s. 1. tammikuuta 1977 Jablanica, Bosnia) on bosniahertsegovinalainen jalkapalloilija, jonka pelipaikka oli keskikenttäpelaaja. Hän pelasi Bosnia ja Hertsegovinan maajoukkueessa 43 maaottelua ja teki niissä kuusi maalia vuosina 1996–2006.

*"Bratso"*-lempinimeä *(suom. pikkuveli)* kantava tähti aloitti jalkapallouransa 10-vuotiaana kotikaupunkinsa FK Turbinassa, josta hän siirtyi vuoden kestäneelle visiitille FK Velez Mostariin, yhteen maan parhaista seuroista. Vuonna 1992 Salihamidžić nousi julkisuuteen siirryttyään Saksaan, Hamburger SV:n riveihin. 

Vuonna 1998 Salihamidžić siirtyi FC Bayern Müncheniin. Hän voitti Mestarien liigan kolmantena kautenaan seurassa. Hän saavutti Bayernissa tuon voiton lisäksi kuusi Bundesliigan mestaruutta, neljä Saksan cupin voittoa ja seurajoukkueiden MM-turnauksen voiton. Kauden 2006–2007 jälkeen Salihamidžić jätti Saksan ja siirtyi italialaisseura Juventukseen. Kesällä 2011 hän siirtyi VfL Wolfsburgiin, jossa päätti uransa kauden 2011–2012 lopussa. Hän pelasi urallaan 321 bundesliigaottelua ja teki niissä 53 maalia. Italian Serie A:ssa hän pelasi 61 ottelua ja teki seitsemän maalia. Mestarien liigassa hän pelasi 88 ottelua, joista 85 ottelua Bayern Münchenin joukkueessa, ja teki niissä yhdeksän maalia.

Kesällä 2017 Salihamidžićista tuli FC Bayern Münchenin urheilutoimenjohtaja.

## Lähteet
Gelasius I

**Pyhä Gelasius I** (k. 21. marraskuuta 496) oli paavina 1. maaliskuuta 492 – 21. marraskuuta 496. Hän oli kolmas ja viimeinen afrikkalaissyntyinen paavi, tarkemmin sanottuna berberi. Hän kirjoitti Bysantin keisari Anastasiokselle kirjeen, jossa väitti piispojen vallan olevan yhtä suuri kuin keisarin valta.

## Lähteet
* 
* 

### Viitteet
Dipoli (rakennus)

**Dipoli** on Reima Pietilän ja Raili Paatelaisen (myöh. Pietilä) vuonna 1961 suunnittelema rakennus, joka rakennettiin alun perin Teknillisen korkeakoulun (TKK) ylioppilaskuntataloksi. Rakennuksen nykyinen omistaja on Aalto-yliopisto. Dipoli sijaitsee Espoossa Aalto-yliopiston Otaniemen kampuksella. 

## Historia
Teknillisen korkeakoulun muuttaessa 1960-luvun alussa Helsingistä Espooseen uudesta ylioppilastalosta järjestettiin suunnittelukilpailu. Hankalan kallioisen sijainnin ja tehtävänannossa vaaditun suuren muunneltavuuden vuoksi yksikään ehdotuksista ei täyttänyt kilpailulautakunnan kaikkia vaatimuksia eikä kilpailulle julistettu voittajaa. Pietilä ja Paatelainen jakoivat toisen palkinnon Osmo Lapon kanssa ja heitä pyydettiin kehittämään ehdotuksiaan. Lopulta rakennuksen suunnittelu annettiin Pietilälle ja Paatelaiselle. Rakennustyöt aloitettiin tammikuussa 1965 ja Dipoli otettiin käyttöön syksyllä 1966.

Dipolissa järjestettiin Euroopan turvallisuus- ja yhteistyökonferenssin (Etyk) valmistelevat kokoukset, jotka alkoivat marraskuussa 1972 ja jatkuivat kevääseen 1973.

Dipoli vuokrattiin Tekniselle korkeakoululle vuonna 1993, jolloin se muuttui ylioppilastalosta Teknillisen korkeakoulun Koulutuskeskus Dipoliksi (TKK Dipoli), joka oli TKK:n aikuiskoulutusyksikkö. TKK:n yhdistyessä osaksi Aalto-yliopistoa 2010 rakennus siirtyi Aalto-yliopiston käyttöön. Dipoli-taloa isännöi DIPOLI kokous- ja kongressipalvelut, ja TKK Dipolin juurille perustettu Aalto University Professional Development – Aalto PRO käytti myös tiloja. Dipolissa on yli 20 erilaista kokoustilaa ja lisäksi aula- ja ravintolatiloja, ja siellä järjestettiin runsaasti kongresseja, kokouksia ja juhlia kuten esimerkiksi vuosittainen roolipelitapahtuma Ropecon.

Joulukuussa 2013 AYY ilmoitti myyvänsä Dipolin Aalto-yliopiston kiinteistöyhtiölle. Yliopisto jää rakennuksen pitkäaikaiseksi käyttäjäksi. Dipolin peruskorjaus alkoi 1. kesäkuuta 2015 ja se valmistui vuoden 2017 kesällä. Dipolista tuli Aalto-yliopiston kaikille avoin rakennus, joka on tarkoitettu työntekoon ja oppimiseen. 

## Arkkitehtuuri
Dipolin vapaamuotoista, luontoon sulautuvaa arkkitehtuuria sekä ihasteltiin että kritisoitiin sen valmistuessa. Norjalainen kriitikko Christian Norberg-Schulz katsoi sen edustavan paikalliset arvot huomioivaa arkkitehtuuria yleispätevän modernismin sijaan. Juhani Pallasmaa taas katsoi *[[Arkkitehti (lehti)|Arkkitehdissä]]* 1967 julkaistussa arviossaan, ettei rakennuksen suunnittelussa ollut noudatettu vastuullisia periaatteita. Reima Pietilä itse totesi Dipolin olevan "hyvän maun vastainen" ja että se "puolustaa oikeutta olla erilainen ja silti arkkitehtuuria". Pietilän mielestä Dipolin tehtävänä olikin herättää keskustelua.

## Lähteet

## Aiheesta muualla

*Aalto-yliopisto DIPOLI kokous- ja kongressipalvelut